wannaphong/clean_thaiwikipedia huggingface dataset:
# อำเภอเชียงขวัญ
เชียงขวัญ เป็นอำเภอหนึ่งของจังหวัดร้อยเอ็ด

 ที่ตั้งและอาณาเขต 
อำเภอเชียงขวัญตั้งอยู่ทางทิศเหนือของจังหวัด มีอาณาเขตติดต่อกับเขตการปกครองข้างเคียงดังนี้
 ทิศเหนือ ติดต่อกับอำเภอร่องคำ (จังหวัดกาฬสินธุ์) และอำเภอโพธิ์ชัย
 ทิศตะวันออก ติดต่อกับอำเภอเสลภูมิ
 ทิศใต้ ติดต่อกับอำเภอธวัชบุรี
 ทิศตะวันตก ติดต่อกับอำเภอเมืองร้อยเอ็ดและอำเภอจังหาร

 ประวัติ 
ท้องที่อำเภอเชียงขวัญเดิมเป็นส่วนหนึ่งของอำเภอธวัชบุรี ทางราชการได้แบ่งพื้นที่การปกครองออกมาตั้งเป็น กิ่งอำเภอเชียงขวัญ ตามประกาศกระทรวงมหาดไทยเมื่อวันที่ 31 มีนาคม  พ.ศ. 2537 โดยมีผลบังคับตั้งแต่วันที่ 30 เมษายน ปีเดียวกัน และต่อมาในวันที่ 24 สิงหาคม พ.ศ. 2550 ได้มีพระราชกฤษฎีกายกฐานะกิ่งอำเภอเชียงขวัญขึ้นเป็น อำเภอเชียงขวัญ โดยให้มีผลบังคับตั้งแต่วันที่ 8 กันยายน ปีเดียวกัน

 การแบ่งเขตการปกครอง 
 การปกครองส่วนภูมิภาค 
อำเภอเชียงขวัญแบ่งเขตการปกครองย่อยออกเป็น 6 ตำบล 66 หมู่บ้าน ได้แก่

thumb|left|350px|ตำบลของอำเภอเชียงขวัญ

ลำดับอักษรไทยอักษรโรมันหมู่บ้านประชากร  1เชียงขวัญChiang Khwan124,4142พลับพลาPhlapphla114,7073พระธาตุPhra That82,5924พระเจ้าPhra Chao124,7435หมูม้นMu Mon104,9136บ้านเขืองBan Khueang136,216รวม6627,585

 การปกครองส่วนท้องถิ่น 
ท้องที่อำเภอเชียงขวัญประกอบด้วยองค์กรปกครองส่วนท้องถิ่น 6 แห่ง ได้แก่
 เทศบาลตำบลเชียงขวัญ ครอบคลุมพื้นที่ตำบลเชียงขวัญทั้งตำบล
 องค์การบริหารส่วนตำบลพลับพลา ครอบคลุมพื้นที่ตำบลพลับพลาทั้งตำบล
 องค์การบริหารส่วนตำบลพระธาตุ ครอบคลุมพื้นที่ตำบลพระธาตุทั้งตำบล
 องค์การบริหารส่วนตำบลพระเจ้า ครอบคลุมพื้นที่ตำบลพระเจ้าทั้งตำบล
 องค์การบริหารส่วนตำบลหมูม้น ครอบคลุมพื้นที่ตำบลหมูม้นทั้งตำบล
 องค์การบริหารส่วนตำบลบ้านเขือง ครอบคลุมพื้นที่ตำบลบ้านเขืองทั้งตำบล

 สถานที่ท่องเที่ยว 
 ศาลหลวงปู่เพ้าเจ้าโฮงแดง บ้านแมด ตำบลเชียงขวัญ อำเชียงขวัญ จังหวัดร้อยเอ็ด
 ศาลปู่ตาท้าวสุริยะแอด บ้านพลับพลา ตำบลพลับพลา อำเภอเชียงขวัญ จังหวัดร้อยเอ็ด
 พระธาตุศรีเชียงขวัญ พระเจ้าหมูบ หลวงปู่ฮวด วัดใหญ่ศรีมหาธาตุ บ้านพระเจ้า ตำบลพระเจ้า อำเภอเชียงขวัญ จังหวัดร้อยเอ็ด
 บุ่งเชียงขวัญ
 บุ่งไข่นก
 กุดผือ
 โครงการฝายร้อยเอ็ด
# ฟรีแอนด์อีซี
ฟรี แอนด์ อีซี่  เป็นซิงเกิลที่ 26 ของอายูมิ ฮามาซากิ  วางจำหน่ายที่ญี่ปุ่นเมื่อวันที่ 24 เมษายน พ.ศ. 2545  ในวันแรกซิงเกิล "Free & Easy" เปิดตัวที่อันดับที่ 2  โดยมีซิงเกิล "Feel fine!" ของมาอิ คุรากิเปิดตัวที่อันดับที่ 1  แต่หลังจากนั้นซิงเกิล "Free & Easy" ก็ขึ้นมาอยู่ที่อันดับที่ 1 ตลอดทั้งสัปดาห์

ซิงเกิล Free & Easy แสดงให้เห็นถึงการเปลี่ยนแปลงครั้งใหญ่ของอายูมิ ฮามาซากิ  ถึงแม้ว่าซีดีซิงเกิลของเธอจะมีเพลงรีมิกซ์  แต่ซิงเกิลนี้กลับมีเพลงรีมิกซ์น้อยกว่าซิงเกิลอื่นๆของเธอ

 รายชื่อเพลง 

 Free & Easy "Original Mix" 
 Naturally "dolly remix" 
 still alone "Warp Brothers Extended Mix" 
 Free & Easy "Original Mix -Instrumental-" 
 
 ชาร์ต 
ออริกอนชาร์ต (ในญี่ปุ่น)
วางจำหน่ายชาร์ตอันดับสูงสุดยอดขายสัปดาห์แรกยอดขายรวมอยู่ในชาร์ต24 เมษายน พ.ศ. 2545Oricon Daily Singles Chart#124 เมษายน พ.ศ. 2545Oricon Weekly Singles Chart#1281,090486,5209 สัปดาห์24 เมษายน พ.ศ. 2545Oricon Yearly Singles Chart#15486,520

 แหล่งข้อมูลอื่น 
 ข้อมูลของเอเว็กซ์ แทร็กซ์  

 ข้อมูลของออริกอน
# ไฮเปอร์ลิงก์
การเชื่อมโยงหลายมิติ  หรือ ไฮเปอร์ลิงก์  นิยมเรียกโดยย่อว่า ลิงก์  คือคำหรือวลีต่าง ๆ ที่ปรากฏอยู่ในเอกสารข้อความ ใช้สำหรับเปิดเอกสารอื่นที่เชื่อมโยงด้วยวิธีการคลิกลงบนคำหรือวลีนั้น โดยเฉพาะกับเว็บเพจซึ่งจะทำงานบนเว็บเบราว์เซอร์ ข้อความที่เป็นลิงก์มักจะปรากฏเป็นสีหรือรูปแบบที่โดดเด่นกว่าข้อความรอบข้าง ผู้ใช้งานอินเทอร์เน็ตสามารถคลิกบนลิงก์เพื่อเปลี่ยนหน้าไปยังเว็บเพจที่กำหนดไว้ แทนที่จะพิมพ์ในแถบที่อยู่ของเว็บเบราว์เซอร์โดยตรง

ไฮเปอร์ลิงก์สามารถใช้เป็นการอ้างอิงภายในเอกสารข้อความหลายมิติ นอกจากนี้การคลิกบนลิงก์อาจเป็นการเรียกใช้งานสคริปต์ที่เขียนไว้โดยผู้พัฒนาเว็บก็ได้

 เอชทีเอ็มแอล 
เมื่อกล่าวถึงลิงก์ ความหมายโดยนัยคือลิงก์ที่ปรากฏในเอกสารเอชทีเอ็มแอลซึ่งพบได้มากมายบนอินเทอร์เน็ต ลิงก์ในเอชทีเอ็มแอลสร้างขึ้นจากแท็ก <a> (ย่อมาจาก anchor) โดยมีแอตทริบิวต์ href (ย่อมาจาก hypertext reference Tim Berners-Lee, Making a Server ("HREF" is for "hypertext reference")) เป็นตัวชี้แหล่งในอินเทอร์เน็ต (URL) ข้อความที่อยู่ระหว่างกลางแท็กเปิดและปิดจะกลายเป็นข้อความที่สามารถคลิกได้ และทำให้เว็บเบราว์เซอร์เปิดยูอาร์แอลตามที่กำหนดไว้ใน href ตัวอย่างเช่น
 พฤติกรรมในเว็บเบราว์เซอร์ 
เว็บเบราว์เซอร์จะแสดงผลไฮเปอร์ลิงก์ในลักษณะที่แตกต่างจากข้อความรอบข้าง เช่นอาจจะด้วยสีสัน แบบอักษร หรือการตกแต่งอื่น ๆ ที่ต่างออกไป ซึ่งสามารถปรับแต่งได้ด้วยแคสเคดดิงสไตล์ชีตส์ (SS) เพื่อบ่งบอกผู้ใช้ว่าข้อความใดเป็นลิงก์ที่คลิกได้ เมื่อนำเมาส์ไปวางไว้เหนือลิงก์ ตัวชี้ตำแหน่งจะปรากฏเป็นรูปมือกำลังชี้ มียูอาร์แอลหรือคำอธิบายอื่นปรากฏที่แถบสถานภาพ และตัวลิงก์อาจมีการเปลี่ยนลักษณะไปขึ้นอยู่กับสไตล์ชีต

ปกติแล้วการคลิกลิงก์ธรรมดาจะเปิดหน้าเว็บในเฟรมหรือหน้าต่างเดิมของเว็บเบราว์เซอร์ สำหรับบางโปรแกรม เช่นอินเทอร์เน็ตเอกซ์พลอเรอร์และมอซิลลา ไฟร์ฟอกซ การกด  พร้อมกับคลิกบนลิงก์จะเป็นการเปิดหน้าเว็บในหน้าต่างใหม่ และการกด  พร้อมกับคลิกจะเป็นการเปิดหน้าเว็บบนแท็บใหม่ในหน้าต่างเดิม ผู้พัฒนาเว็บที่ต้องการให้เปิดในเฟรมหรือหน้าต่างที่เจาะจง จะใส่แอตทริบิวต์ target เพิ่มลงไปในแท็กลิงก์ โดยกำหนดค่าเป็น "_blank" สำหรับการเปิดในหน้าต่างใหม่หรือแท็บใหม่ Basic HTML data types: Frame target names หรือระบุเป็นชื่อเฟรมที
# ด่ง
ด่ง  คือหน่วยเงินของเวียดนามที่ใช้ในประเทศเวียดนาม  

 เงินที่ใช้ในปัจจุบัน 
รูปแบบที่ใช้มีทั้งเหรียญและธนบัตร (ปัจจุบันประเทศเวียดนามไม่มีการใช้เหรียญแล้ว) โดยมีราคา
 เหรียญ  มีราคา 200 ด่ง 500 ด่ง 1,000 ด่ง 2,000 ด่ง และ 5,000 ด่ง
 ธนบัตร มีราคา 100 ด่ง 200 ด่ง 500 ด่ง 1,000 ด่ง 2,000 ด่ง 5,000 ด่ง 10,000 ด่ง 20,000 ด่ง  50,000 ด่ง  100,000 ด่ง  200,000 ด่ง และ 500,000 ด่ง 
อัตราแลกเปลี่ยน 1 ดอลลาร์สหรัฐ = 25,377 ด่ง และ 1 หยวน = 3,495 ด่ง และ 1 บาท = 752 ด่ง (ณ วันที่ 09 ธ.ค. 2567)

 แหล่งข้อมูลอื่น 
 ประวัติอัตราแลกเปลี่ยนเงินด่ง 

ประเทศเวียดนาม
หมวดหมู่:ประเทศเวียดนาม
# เกรตเดน
thumb|right|250px|เกรตเดนสีฮาเลควิน(Harlequin)เมื่อนำไปตัดแต่งใบหูแล้ว

เกรตเดน   เป็นสุนัขพันธุ์ใหญ่มีถิ่นกำเนิดในประเทศเยอรมนี ลักษณะพิเศษคือ มีโครงร่างใหญ่โตและในบรรดาสุนัขพันธุ์ใหญ่จัดว่าเกรตเดนเป็นสุนัขที่มีความสูงมากที่สุด (วัดจากเท้าถึงไหล่) มีแก้มย้อย ลำตัวผอมเพรียว ด้วยนิสัยที่รักสงบจึงถูกขนานนามว่า "ยักษ์ใหญ่ใจดี"

เกรตเดนมีลักษณะสง่างาม รูปร่างใหญ่โตแข็งแรง มีมัดกล้ามเนื้อที่สวยงาม น้ำหนักของเพศผู้ประมาณ 54-90 กก. ส่วนเพศเมียหนักประมาณ 45-68 กก. ความสูงโดยประมาณ 76-100 ซม. ลักษณะขนสั้นเกรียนติดหนัง เส้นเล็ก นิ่ม เป็นเงา สีขนมีตั้งแต่แบบสีลูกวัว (Fawn) ลายเสือ (Brindle) สีบลู (Blue) สีดำ (Black) สีฮาเลควิน (Harlequin) หรือสีบอสตัน (Bostons) ส่วนสีอื่น ๆ นอกจากนี้ไม่เป็นที่ยอมรับในการประกวดสุนัข มีอายุขัยประมาณ 7-10 ปี

 ที่บันทึกในกินเนสส์บุ๊ก 
 ปี 2004  สุนัขชื่อ "กิ๊บสัน" (Gibson) สี Harlequin วัดความสูงได้ 107 ซม. (42.6นิ้ว) รัฐแคลิฟอร์เนียสหรัฐอเมริกา เสียชีวิตเมื่อเดือนสิงหาคม 2009
 พฤศจิกายน ปี 2009 สุนัขชื่อ "ไททัน" (Titan) สีขาว วัดความสูงได้ 107.3 ซม. (42.2 นิ้ว) สหรัฐอเมริกา
 กุมภาพันธ์ ปี 2010  สุนัขชื่อ "ไจแอนท์ จอร์จ" (Giant George) สี Blue วัดความสูงได้ 109 ซม. (43นิ้ว)  รัฐแอริโซนา สหรัฐอเมริกา
# เดียเรส
เดียเรส  เป็นซิงเกิลที่ 24 ของอะยุมิ ฮะมะซะกิ  วางจำหน่ายเมื่อวันที่ 27 กันยายน  พ.ศ. 2544  เปิดตัวในอันดับที่ 1 ออริกอนชาร์ต  มียอดขายรวม 750,000 แผ่น  เพลง Drearest เป็นเพลงประกอบภาพยนตร์การ์ตูนเรื่องเทพอสูรจิ้งจอกเงิน  อีกทั้งยังเป็นเพลงโฆษณาของเครือข่ายโทรศัพท์มือถือ TU-KA TS11 ที่อายูมิเป็นพรีเซ็นเตอร์ 

รายชื่อเพลง

Dearest "Original Mix" 
Dearest "Depth Nostalgic windmix" 
NEVER EVER "Jonathan Peters Radio Mix" 
Dearest "Energized MIX" 
Dearest "Huge '20011002' mix" 
Endless sorrow "Hex Hector Main Radio Mix" 
Dearest "Laugh & Peace Mix" 
Dearest "Fresh energy Mix" 
M "Johnny Vicious RADIO VOX" 
Dearest "Original Mix -Instrumental-" 
Dearest "Acoustic Piano Version" 

การแสดงสด

14 กันยายน พ.ศ. 2544 – Music Station – "Dearest"
24 กันยายน พ.ศ. 2544 – CDTV – "Dearest"
25 กันยายน พ.ศ. 2544 – AX Music Factory – "Dearest"
28 กันยายน พ.ศ. 2544 – Music Station – "Dearest"
29 กันยายน พ.ศ. 2544 – CDTV – "Dearest"       
30 กันยายน พ.ศ. 2544 – Maketenai – "Dearest"
3 ตุลาคม พ.ศ. 2544 – AX Music Factory – "Dearest"
6 ตุลาคม พ.ศ. 2544 – Pop Jam – "Dearest"
15 ตุลาคม พ.ศ. 2544 – Hey! Hey! Hey! – "Dearest [Acoustic piano version]"
19 ตุลาคม พ.ศ. 2544 – Music Station – "Dearest"
22 ตุลาคม พ.ศ. 2544 – Hey! Hey! Hey! – "Dearest"
17 พฤศจิกายน พ.ศ. 2544 – All Japan Request Awards – "Dearest"
2 ธันวาคม พ.ศ. 2544 – Digital Dream Live – "Dearest [Acoustic piano version]"
2 ธันวาคม พ.ศ. 2544 – Super Dream Live – "Dearest [Acoustic piano version]"
6 ธันวาคม พ.ศ. 2544 – FNS Music Festival – "Dearest [Acoustic piano version]"
14 ธันวาคม พ.ศ. 2544 – Japan Cable Awards – "Dearest"
19 ธันวาคม พ.ศ. 2544 – 130 Million People Choose Best Artist – "Dearest [Acoustic piano version]"
22 ธันวาคม พ.ศ. 2544 – Pop Jam Christmas Special "Dearest [Christmas special version]"
24 ธันวาคม พ.ศ. 2544 – Yume no Christmas – "Dearest [Acoustic piano version]"
24 ธันวาคม พ.ศ. 2544 – Hey! Hey! Hey! Christmas Special – "Dearest"
28 ธันวาคม พ.ศ. 2544 – Music Station Special – "Dearest"
31 ธันวาคม พ.ศ. 2544 – Japan Record Awards – "Dearest"
31 ธันวาคม พ.ศ. 2544 – Kouhaku – "Dearest [Acoustic piano version]"
1 มกราคม พ.ศ. 2545 – CDTV Special Live 2001-2002 – "Dearest"
22 มกราคม พ.ศ. 2545 – Lon Mu – "Dearest [Acoustic piano version]"
13 มีนาคม พ.ศ. 2545 – Japan Gold Disc Awards – "Dearest [Acoustic piano version]"
24 กุมภาพันธ์ พ.ศ. 2550 – Music Fair 21 – "Dearest [Acoustic piano version]"* (along with "evolution" และ "HEAVEN")
26 กุมภาพันธ์ พ.ศ. 2550 – Hey! Hey! Hey! – "Dearest"

ชาร์ต
ออริกอนชาร์ต (ในญี่ปุ่น)
วางจำหน่ายชาร์ตอันดับสูงสุดยอดขายสัปดาห์แรกยอดขายรวมอยู่ในชาร์ต27 กันยายน พ.ศ. 2544Oricon Daily Singles Chart#127 กันยายน พ.ศ. 2544Oricon Weekly Singles Chart#1363,730750,42016 สัปดาห์27 กันยายน พ.ศ. 2544Oricon Monthly Singles Chart#127 กันยายน พ.ศ. 2544Oricon Yearly Singles Chart#17
# เอ็นเลสซอร์โรว์
เอ็นเลส ซอร์โรว์  เป็นซิงเกิลที่ 22 ของอายูมิ ฮามาซากิ วางจำหน่ายเมื่อวันที่ 16 พฤษภาคม พ.ศ. 2544 ซึ่งเวอร์ชันซิงเกิลจะแตกต่างจากเวอรืชั่นอัลบั้มตรงที่เวอร์ชันซิงเกิลเพลงยาวกว่า และมีการรีมิกซ์เพลงหลายแนวเพลงทั้งสตริง, เปียโน, ร็อก โดยเพลง Endless sorrow เป็นเพลงประกอบละครเรื่อง "มุคะชิ โนะ โอโตโกะ" ทางช่องทีบีเอส ส่วนเพลง vogue "Kirari Natsu Ayu Mix" เป็นเพลงประกอบโฆษณามาสคาราของเครื่องสำอางยี่ห้อโคเซ่ที่อายูมิเป็นพรีเซ็นเตอร์

 รายชื่อเพลง 

 Endless sorrow "Original Mix"
 vogue "Kirari Natsu Ayu Mix"
 Endless sorrow "Natural Green Dub Mix"
 Endless sorrow "nicely nice skyblue remix"
 NEVER EVER "Dub's Uncategorized Mix 001"
 Endless sorrow "Ram's Advance Mix"
 Endless sorrow "Brent Mini's gothic mix"
 Endless sorrow "Liquid Heart Mix"
 Endless sorrow "Juicy Ariyama Mix"
 Endless sorrow "Original Mix -Instrumental-"

 การแสดงสด 

 1 กรกฎาคม พ.ศ. 2544 – CountDown TV - Endless sorrow และ Unite!
 2 ธันวาคม พ.ศ. 2544 – Digital Dream Live - Endless sorrow และ evolution

 ชาร์ต 
 ออริกอนชาร์ต (ในญี่ปุ่น)
วางจำหน่ายชาร์ตอันดับสูงสุดยอดขายสัปดาห์แรกยอดขายรวมอยู่ในชาร์ต16 พฤษภาคม พ.ศ. 2544Oricon Daily Singles Chart#116 พฤษภาคม พ.ศ. 2544Oricon Weekly Singles Chart#1430,220756,98011 สัปดาห์16 พฤษภาคม พ.ศ. 2544Oricon Yearly Singles Chart#14

 แหล่งข้อมูลอื่น 
 ข้อมูลของเอเว็กซ์ แทร็กซ์ 
 ข้อมูลของออริกอน
# โกลเดินริทรีฟเวอร์
thumb|right|250px|โกลเดินรีรีฟเวอร์สีเหลืองเข้ม

โกลเดินรีทรีฟเวอร์  เป็นสายพันธุ์สุนัข มีถิ่นกำเนิดในประเทศสกอตแลนด์ มีขนยาว มีสีขนเหลืองอ่อน เหลืองทอง และเหลืองเข้ม  โดยทั่วไปแล้ว เพศผู้ควรมีความสูง (วัดจากหัวไหล่ถึงปลายเท้า) ประมาณ 23- 24 นิ้ว และเพศเมียควรมีความสูงประมาณ 21.5-22.5 นิ้ว แต่เดิมนั้นสายพันธุ์นี้ได้ปรับปรุงคุณลักษณะบางอย่างเพื่อในงานของนายพราน เช่น มีรูปร่างสมส่วน คล่องตัว เขียวและฟันงับชิ้นเหยื่อโดยให้ช้ำเพียงเล็กน้อย เป็นต้น ไม่มีปรากฏว่าสุนัขสายพันธุ์นี้มีความก้าวร้าวแต่อย่างใด

 ลักษณะทั่วไป 
สุนัขขนาดกลาง รักเด็ก ส่วนสูง น้ำหนัก วงจรชีวิต การจัดกลุ่มพันธุ์ 21.5 - 24 นิ้ว 55 - 75 ปอนด์ 12 - 14 ปี สุนัขที่ใช้ในกีฬาล่าสัตว์ ขนชั้นในแน่น และกันน้ำได้ดีเช่นเดียวกัน มีขนปุกปุยหนาแน่นบริเวณคอ ด้านหลังขาหลัง และหาง และมีขนปุกปุยปานกลางบริเวณด้านหลังขาหน้าและท้อง สีของขนมีหลายเฉดสีต่างกันไป ตั้งแต่สีทองเข้มจนถึงทองเงา 

โกลเดินรีทรีฟเวอร์ เป็นสุนัขที่มีความเฉลียวฉลาดมากมากจนสามารถนำมาฝึกเพื่อใช้งานได้ เนื่องจากเป็นสุนัขที่มีขนาดปานกลาง จัดว่าเป็นสุนัขที่มีประสาทสัมผัสที่ดีทั้งในด้านของการฟังเสียง การดมกลิ่นสะกดรอย นอกจากนี้ยังมีสายตาอันเฉียบคมและแม่นยำ ด้วยเหตุนี้วงการทหารและตำรวจในหลายๆ ประเทศจึงได้นำสุนัขพันธุ์นี้มาฝึกเพื่อไว้ช่วยงานราชการ เช่น ตรวจค้นยาเสพติด, ดมกลิ่นสะกดรอยคนร้าย, ยามรักษาความปลอดภัย แต่ที่ดูเหมือนจะได้รับความนิยมสูงสุด ก็เห็นจะได้แก่ฝึกให้เป็นสุนัขนำทางคนตาบอด ทั้งนี้เพราะโกลเดินรีทรีฟเวอร์เป็นสุนัขซึ่งฉลาด แต่ไม่ค่อยเจ้าเล่ห์หรือซุกซนเหมือนสุนัขบางพันธุ์ ขนชั้นนอกแน่น เงา หยิกเป็นลอนเล็กน้อย และราบเรียบไปตามลำตัว กันน้ำได้ดี
# ยูไนท!
ยูไนท!  เป็นซิงเกิลที่ 23 ของอายูมิ ฮามาซากิ  วางจำหน่ายเมื่อวันที่ 11 กรกฎาคม  พ.ศ. 2544  เป็นซิงเกิลที่ 3 ของเธอที่วางจำหน่ายในประเทศเยอรมนี  เปิดตัวในอันดับที่ 1 ออริกอนชาร์ต  มียอดขายรวม 571,110 แผ่น  

ซิงเกิล UNITE! ไม่เหมือนซิงเกิลอื่นๆของเธอ  เพราะไม่มีมิวสิกวิดีโอหรือโปรโมชั่นวิดีโอใดๆเลย  มีเพียงแค่การแสดงสดเท่านั้น  และเพลง UNITE! เป็นเพลงประกอบโฆษณาของคิริน

รายชื่อเพลง

เวอร์ชันเอเชีย

UNITE! "Original Mix" 
UNITE! "Huge UR-Chin mix" 
UNITE! "hecco's club vocal mix" 
UNITE! "re-Formation MIX" 
Endless sorrow "Dub's Forever Mercy Mix" 
UNITE! "PROJECT O.T ATOMIC MIX" 
UNITE! "PSYCHO TRANCE MIX" 
UNITE! "No.1 Blueberry Wonderful" 
Key "nicely nice waterfowl remix" 
UNITE! "Original Mix -Instrumental-" 

เวอร์ชันเยอรมนี

"Unite!" – Airwave vocal edit 
"Unite!" – Moogwai radio edit 
"Unite!" – Alt+F4 radio edit 
"Unite!" – Robert Gitelman radio edit 
"Unite!" – Alt+F4 remix 
"Unite!" – Robert Gitelman remix 
"Unite!" – Airwave dub mix 

การแสดงสด

1 กรกฎาคม พ.ศ. 2544 – CountDown TV - Unite! และ Endless sorrow 
9 กรกฎาคม พ.ศ. 2544 – Hey!Hey!Hey! 
13 กรกฎาคม พ.ศ. 2544 – Music Station 
17 กรกฎาคม พ.ศ. 2544 – AX Music Factory
21 กรกฎาคม พ.ศ. 2544 – CountDown TV       
28 กรกฎาคม พ.ศ. 2544 – Pop Jam

ชาร์ต
ออริกอนชาร์ต (ในญี่ปุ่น)
วางจำหน่ายชาร์ตอันดับสูงสุดยอดขายสัปดาห์แรกยอดขายรวมอยู่ในชาร์ต11 กรกฎาคม พ.ศ. 2544Oricon Daily Singles Chart#111 กรกฎาคม พ.ศ. 2544Oricon Weekly Singles Chart#1365,910571,11010 สัปดาห์11 กรกฎาคม พ.ศ. 2544Oricon Yearly Singles Chart#25
# มานัตสึโนะโคเซ็น
"มานัตสึโนะโคเซ็น"  เป็นซิงเกิลลำดับที่ 5 ของมอร์นิงมูซูเมะ วางจำหน่ายวันที่ 12 พฤษภาคม พ.ศ. 2542 ในรูปแบบซีดีขนาด 8 เซนติเมตร

ต่อมาในปี พ.ศ. 2547 ซิงเกิลนี้ได้รวมเอาไว้ในชุดรวมอัลบั้ม "เออร์ลีซิงเกิลบอกซ์" และในปี พ.ศ. 2548 ได้วางจำหน่ายในรูปแบบของซีดีขนาด 12 เซนติเมตร

 รายชื่อเพลง 
 ซีดี 8 เซนติเมตร 
 มานัตสึโนะโคเซ็น - 5:07
 โคอิโนะชิฮัตสึเร็ซชะ (恋の始発列車) - 4:20 
 มานัตสึโนะโคเซ็น (บรรเลง) - 5:06

 ซีดี 12 เซนติเมตร 
 มานัตสึโนะโคเซ็น - 5:07
 โคอิโนะชิฮัตสึเร็ซชะ - 4:20 
 มานัตสึโนะโคเซ็น (บรรเลง) - 5:11 
 มานัตสึโนะโคเซ็น (เวอร์ชันเออร์ลี) - 5:00

 สมาชิก 
รุ่นที่ 1
 ยูโกะ นากาซาวะ
 อายะ อิชิงูโระ
 คาโอริ อีดะ
 นัตสึมิ อาเบะ

รุ่นที่ 2
 เค ยาซูดะ
 มาริ ยางูจิ
 ซายากะ อิจิอิ
# เนเวอร์เอฟเวอร์
เนเวอร์ เอฟเวอร์  เป็นซิงเกิลที่ 21 ของอายูมิ ฮามาซากิ  วางจำหน่ายเมื่อวันที่ 7 มีนาคม พ.ศ. 2544 เป็นซิงเกิลที่สามที่อายูเรียบเรียงเองทั้งหมด

ซิงเกิล NEVER EVER วางจำหน่ายหลังจากเบสท์อัลบั้มแรก A BEST วางจำหน่ายไปเพียงสามสัปดาห์ภายใต้สังกัดเอเว็กซ์ แทร็กซ์  โดยเพลง NEVER EVER เป็นเพลงร็อกเพลงแรกของอายูมิ ฮามาซากิ

เพลง NEVER EVER เป็นเพลงประกอบโฆษณาเครื่องดื่มของคิริน  โดยอายูมิเป็นพรีเซ็นเตอร์

 รายชื่อเพลง 

 NEVER EVER "Original Mix" 
 NEVER EVER "Yuta's prayer mix" 
 SEASONS "H-H remix" 
 NEVER EVER "PROJECT O.T MIX" 
 NEVER EVER "Laugh & Peace MIX" 
 NEVER EVER "Empty Pot Shuttlecock wood" 
 evolution "Ayu Can Hear U Miz" 
 NEVER EVER "nicely nice hot stab remix" 
 NEVER EVER "tears of aquarius mix" 
 NEVER EVER "Original Mix -Instrumental-" 

 การแสดงสด 

 9 มีนาคม พ.ศ. 2544 – Music Starion 
 10 มีนาคม พ.ศ. 2544 – CountDown TV 
 19 มีนาคม พ.ศ. 2544 - Hey! Hey! Hey! 

 ชาร์ต 
ออริกอนชาร์ต (ในญี่ปุ่น)
วางจำหน่ายชาร์ตอันดับสูงสุดยอดขายสัปดาห์แรกยอดขายรวมอยู่ในชาร์ต7 มีนาคม พ.ศ. 2544Oricon Daily Singles Chart#17 มีนาคม พ.ศ. 2544Oricon Weekly Singles Chart#1423,480756,00012 สัปดาห์7 มีนาคม พ.ศ. 2544Oricon Yearly Singles Chart#16

 แหล่งข้อมูลอื่น 
 ข้อมูลของเอเว็กซ์ แทร็กซ์ 
 ข้อมูลของออริกอน
# เชาเชา
เชาเชา  เป็นสายพันธุ์สุนัขที่มีถิ่นกำเนิดในประเทศจีน เชื่อกันว่าเป็นสายพันธุ์ที่เป็นหนึ่งในหมาฟู  

 ลักษณะทั่วไป 
เชาเชาเป็นสุนัขที่มีพละกำลังเยอะมาก คล่องแคล่วว่องไวและตื่นตัวอยู่เสมอ มีขนหนาแน่นโดยเฉพาะที่รอบคอ ขนมีความมันวาวเป็นประกาย ทำให้ดูมีความสง่างามและมีความเป็นธรรมชาติ หน้าตาดุดัน ออกจะวางท่าสุขุมพอสมควร

 ประวัติ 
เชาเชา มีถิ่นกำเนิดมาจากประเทศจีน เป็นพันธุ์ผสมระหว่าง มาสตีฟและชามอย และภายหลังเริ่มมีชื่อเสียงในประเทศอังกฤษด้วยเพราะได้รับความสนใจจากสมเด็จพระราชินีนาถวิกตอเรีย ปัจจุบันเป็นที่นิยมไปทั่วโลกรวมถึงประเทศไทยด้วย

 ลักษณะนิสัย 
เป็นสุนัขที่มีความเฉลียวฉลาด มีการตัดสินใจที่ดี รักสงบและความอิสระ ที่สำคัญเชาเชาชอบวางท่าสุขุมเป็นผู้ดี มีความสามารถในการดมกลิ่นเป็นเลิศ อารมณ์ดี รักอิสระและซื่อสัตย์มาก และชอบเล่นกับคนในครอบครัวมากกว่าคนแปลกหน้า

 การดูแล 
เรื่องของความสะอาด ผู้เลี้ยงควรหมั่นอาบน้ำให้บ่อยๆ เพราะเป็นเชาเชาเป็นสุนัขที่รักความสะอาดมาก การแปรงและหวีขนเป็นประจำเพื่อทำให้ขนดูสวยอยู่เสมอ และช่วยป้องกันไม่ให้ในบ้านไม่เต็มไปด้วยขน ที่เกิดจากการผลัดขนของสุนัข ... ในเรื่องของสุขภาพผู้เลี้ยงจะต้องมีเวลาพาเชาเชา ไปออกกำลังกายอย่างสม่ำเสมอ นอกจากนี้ผู้เลี้ยงยังต้องหมั่นดูและเรื่องสุขภาพผิวหนังของสุนัข เนื่องจากสุนัขเชาเชามีโรคประจำตัวคือผิวหนังอักเสบ มีน้ำเหลืองเยิ้ม กระดูกข้อต่อของช่วงขาไม่แข็งแรง และการม้วนกลับของหนังตา ทำให้ขนตากลับไปทิ่มแทงลูกตา แต่ก็สามารถแก้ไขโดยการผ่าตัด

 ผู้เลี้ยงที่เหมาะสม 
ผู้เลี้ยงที่จะเลี้ยงสุนัขเชาเชาได้ดีนั้นคนที่มีเวลาเรื่องการตัดแต่งขนและการออกกำลังกายให้กับเชาเชาได้ และสุนัขเชาเชาจะรู้สึกว่าผู้เลี้ยงเหมือนเพื่อนเล่นมากกว่าเจ้าของ

 เกร็ดความรู้ 
เชาเชาเป็นสุนัขที่รักสะอาดอย่างมากและมักจะทำความสะอาดหน้าของเขาเองหลังจากการกินด้วย

 มาตรฐานสายพันธุ์ 
ขนาดสูงประมาณ 17 – 20 นิ้ว หนัก 24 - 27 กิโลกรัมศีรษะมีขนาดใหญ่เมื่อเทียบกับลำตัว กะโหลกแบนกว้าง สันจมูกสั้น ริมฝีปากเต็มและยื่นฟันฟันขาว แข็งแรง ประกบกันพอดีปากริมฝีปากดำ ริมฝรปากบนห้อยลงมาเล็กน้อยตาสีดำปานกลาง รูปทรงคล้ายอัลมอนด์ ขอบตาสีดำหูใบหูเล็ก ปลายหูโค้งมนเล็กน้อย หูแข็งและตั้งชันขึ้นแต่เอียงออกด้านข้างหรือด้านหน้าเล็กน้อยจมูกจมูกสีดำ และสีน้ำตาลคอมีกล้ามเนื้อแข็งแรง คอกลมๆ ความยาวพอเหมาะดูสง่างามอกอกกว้าง ลึกลำตัวสั้นกระทัดรัด ซี่โครงผายออก ลำตัวสูงใกล้เคียงกับความยาวของลำตัว หลังขนานตรงกับพื้นเอว -ขาหน้าขาหน้าตั้งฉากกับพื้น กระดูกใหญ่ เท้าหน้าชี้ตรงไม่บิดเบี้ยวขาหลังลักษณะเหมือนกับเท้าหน้าหางโคนหางอยู่ในระดับสูง หางพาดแนบหลังขนขนยาวปานกลาง ฟูเป็นขน 2 ชั้นสีขนมีสีน้ำตาลแดง น้ำตาลอ่อน สีขาวครีม
# ทากทะเล
ทากทะเล เป็นสัตว์ไม่มีกระดูกสันหลังจำพวกมอลลัสกา  เช่นเดียวกับหอยและหมึก จัดอยู่ในชั้นหอยฝาเดี่ยว ในอันดับย่อย Nudibranchia  

ทากทะเล มีลักษณะเด่น คือ ไม่มีเปลือกห่อหุ้มลำตัว เพราะเปลือกลดรูปจนมีขนาดเล็กคลุมตัวไม่มิด หรือไม่มีเปลือกเลย ทากทะเลส่วนใหญ่มีสีสวยสดงดงาม บางชนิดมีหลายสีบนตัวเดียวกัน และสามารถปรับสีของตัวให้เข้ากับสภาพของแหล่งอาศัย สีที่ฉูดฉาดของทากทะเลทำให้สัตว์อื่นหลีกเลี่ยงที่จะกินเป็นอาหาร เพราะทากทะเลจะสร้างสารเคมีที่เป็นพิษสะสมไว้ตามผิว เพื่อป้องกันตัว บางชนิดมีอวัยวะช่วยหายใจอยู่ทางด้านบนของหัวหรือลำตัว ซึ่งอาจมีลักษณะเป็นเส้น เป็นกระจุก หรือเป็นแผ่น หรือคล้ายเขา และเป็นสัตว์ที่ไม่มีตาสำหรับการมองเห็นความหวัง, "มหัศจรรย์พันธุ์ลึก" .สารคดีทางไทยพีบีเอส: ศุกร์ที่ 22 มีนาคม 2556 ส่วนมากอาศัยอยู่ในแนวปะการัง และบริเวณใกล้เคียง กินอาหารพวกสาหร่าย, ฟองน้ำ, ดอกไม้ทะเล, ปะการังอ่อน, กัลปังหา และเพรียงหัวหอม ทั่วโลกพบประมาณ 2,000 ชนิด ในน่านน้ำไทยสำรวจพบประมาณ 100 ชนิด เช่น ทากเปลือย เป็นต้นหอยกาบเดี่ยวและทากทะเล (Class Gastropoda), "หอยในทะเลไทย". สารานุกรมไทยสำหรับเยาวชน เล่ม 34 : โดย พระราชประสงค์ในพระบาทสมเด็จพระเจ้าอยู่หัว 328 หน้า (กรุงเทพฯ, 2552) ISBN 9748185842
# ปลิงทะเล
ปลิงทะเล  เป็นสัตว์ทะเลที่ไร้กระดูกสันหลังชนิดหนึ่ง จัดอยู่ในตระกูลเอคไคโนเดิร์ม ซึ่งอยู่ในตระกูลเดียวกับดาวทะเลและหอยเม่น  เป็นสัตว์ไม่มีกระดูกสันหลังที่มีรูปร่างกลมยาว คล้ายไส้กรอกขนาดใหญ่ ปลายทั้งสองข้างเป็นช่องเปิดของปากและทวาร ผิวหนังส่วนนอกคล้ายเนื้อยืดหยุ่นได้ ภายในผิวหนังมีตุ่มเม็ดหินปูนกระจายอยู่ทั่วไปตามผิวนอกมีติ่งเนื้อเล็ก ๆ คล้ายหนวดสั้น ๆ เรียงอยู่เป็นแถว ทำหน้าที่ช่วยในการหายใจและเคลื่อนไหว ปากของปลิงทะเลอยู่ตอนปลายสุดด้านที่มีหนวดลักษณะคล้ายต้นไม้ล้อมรอบ ทำหน้าที่ในการหาอาหาร โดยใช้หนวดขุดโคลนตมหน้าดินเข้าปากผ่านเข้าสู่ระบบทางเดินอาหาร และกากที่เหลือจะถ่ายออกทางช่องก้นซึ่งอยู่อีกด้านหนึ่ง ทวารของปลิงทะเลเป็นช่องเล็ก ๆ ทำหน้าที่ในการขับถ่ายของเสีย หายใจ เป็นทางออกของเชื้ออสุจิ ปลิงมีสารพิษ โฮโลทูลิน ซึ่งปล่อยออกทางผิวหนัง ใช้ในการป้องกันอันตรายจากปลาและปู ถ้าหากนำปลิงทะเลไปใส่ในตู้เลี้ยงปลามันจะปล่อยสารพิษดังกล่าวออกมามากจนทำให้ปลาตายได้ ถิ่นอาศัย พบตามพื้นทะเลที่เป็นทรายปนโคลนใน อ่าวไทยและทะเลอันดามัน อาหาร กินอินทรีย์วัตถุตามพื้นดินโคลนและทราย ขนาด มีความยาวประมาณ 30–40 ซม. ประโยชน์ เนื้อปลิงใช้ปรุงอาหารได้

การแพร่กระจายของปลิงทะเล อาศัยอยู่บริเวณชายฝั่งทะเลในระดับความลึก 20-30 เมตร สามารพบได้ในบริเวณหาดทรายปนเลนหรือทรายล้วน ๆ หรือตามบริเวณที่มีกระแสน้ำ ตามเกาะบริเวณปะการัง และสภาพน้ำทั่วไป อุณหภูมิน้ำอยู่ระหว่าง 24-28 องศาเซลเซียส ความเค็มสามารถอยู่ได้ในระดับ 27-35 ppt และสามารถอยู่ได้ในระดับความเค็มต่ำกว่า 10 ppt ถึง 17 ชั่วโมง ซึ่งถ้าอยู่ในระดับความเค็มสูง จะมีความแข็งแรงกว่าความเค็มต่ำ     ปลิงทะเลสามารถงอกส่วนที่ขาดได้ภายในระยะเวลา 2 เดือน (chen jia xin, 1990) และปลิงทะเลจะเริ่มลงสู่พื้นในระยะ Perdactula เมื่อมีอายุประมาณ 12 วัน ปลิงทะเลปกติไม่ชอบแสงสว่าง และออกหาอาหารในเวลากลางคืน 

 คุณค่าทางอาหาร 

ปลิงทะเลมีสารพิษโฮโลทูลินแต่ไม่เป็นอันตรายกับคน สามารถบริโภคได้ ปลิงทะเลมีโปรตีนประมาณ 10-12% ความชื้น 70-80% ไขมัน 0.002-0.04% และเนื้อปลิงทะเลยังมีสารมิวโคโปรตีนที่มี Chondroitin sulfurie acid คาดว่าเป็นประโยชน์ต่อผู้สูงอายุ ช่วยให้กล้ามเนื้อทำงานได้ดี

นักวิทยาศาสตร์ชาวญี่ปุ่นพบว่า ในเนื้อปลิงทะเล Stichopus japonicus มีมิวโคโปรตีน (mucoprotein) ปริมาณสูงซึ่งมิวโคโปรตีนนั้น มีคอนดรอยติน ซัลฟุริค แอซิด (Chondroitin - sulfuric acid) อยู่เป็นองค์ประกอบที่สำคัญ และจากการศึกษาในผู้สูงอายุยังพบว่า การที่กล้ามเนื้อไม่สามารถทำงานได้นั้น เนื่องจากปริมาณของคอนดรอยติน ซัลฟุริค แอซิด ลดลง ดังนั้นจึงอาจใช้เรื่องนี้เป็นเหตุผลอธิบายการที่ชาวจีนนิยมรับประทานปลิงทะเลกันมาตั้งแต่สมัยโบราณ คอนดรอยติน ซัลฟุริค แอซิด ตามธรรมชาติมักอยู่ในสภาพมิวโคโปรตีน ซึ่งเป็นองค์ประกอบของส่วนต่าง ๆ ของร่างกายมนุษย์ เช่น กระดูกอ่อน เอ็น และของเหลวที่หล่อลื่นตามข้อต่าง ๆ ดังนั้น การรับประทานปลิงทะเลก็นับว่าให้ประโยชน์แก่ร่างกายได้เช่นกัน
# วงศ์แมวน้ำ
วงศ์แมวน้ำ (อังกฤษ: true seal, earless seal) เป็นสัตว์เลี้ยงลูกด้วยนมในวงศ์ใหญ่สัตว์ตีนครีบ ซึ่งแบ่งออกเป็น 3 กลุ่มคือวงศ์ไม่มีใบหู(Phocidae) วงศ์แมวน้ำมีหู (Otariidae) และ วอลรัส (Odobenidae)

ลักษณะทั่วไป
แมวน้ำตัวผู้จะใหญ่กว่าตัวเมีย โดยมีคอเป็นสันใหญ่ สีขนลำตัวของตัวผู้เป็นสีเทา-ดำ และมีสีน้ำตาลแซม น้ำหนักราว 247 กิโลกรัม ความยาว 2.15 เมตร ตัวเมียมีสีลำตัวเป็นสีน้ำตาล-เทา น้ำหนักราว 57 กิโลกรัม และมีความยาว 1.56 เมตร

ถิ่นอาศัยและอาหาร
แมวน้ำจะออกจับปลาในทะเลใกล้เกาะเล็ก ๆ และขึ้นฝั่งบนเกาะบริเวณชายหาดที่เป็นโขดหินที่มีการขึ้นลงของน้ำทะเลในเขตแอฟริกาใต้ กินปลาเป็นอาหารหลักรวมทั้งปลาหมึกและหอย

พฤติกรรมและการสืบพันธุ์
แมวน้ำเคปเฟอร์ซีลเป็นสัตว์สังคม แต่มักขี้บ่น อยู่รวมกันเป็นฝูงใหญ่ ชอบล่าเหยื่อและหากินตามผิวน้ำหรือน้ำตื้นๆ หากินปลาตามเรือของชาวประมง ในช่วงกลางเดือนตุลาคม ตัวผู้จะไปยังพื้นที่ผสมพันธุ์ซึ่งเป็นชายหาดที่เป็นโขดหินและประกาศอาณาเขต อีกหลายสัปดาห์ต่อมาตัวเมียจะตามเข้ามาเพื่อออกลูกจำนวน 1 ตัว ซึ่งจะมีตัวเมียหลายตัวเข้ามาในอาณาเขต ตัวผู้ที่ครองอาณาเขตจะไล่ตัวผู้ตัวอื่นออกนอกอาณาเขตหากล้ำเข้ามา จนกว่ามันจะได้ผสมพันธุ์กับตัวเมียทุกตัว ตัวเมียจะเป็นสัดหลังการออกลูก 5 - 6 วัน และมีระยะการตั้งท้องนานประมาณ 1 ปี
# แคน (แก้ความกำกวม)
แคน อาจหมายถึง
 แคน เครื่องดนตรีชนิดหนึ่งมีลักษณะเป็นเครื่องเป่า มีมากทางภาคอีสาน
 แคน (เครือข่ายคอมพิวเตอร์) (Controller area network) ระบบหนึ่งในเคลือข่ายคอมพิวเตอร์ในลักษณะคล้ายกับ แลน และ แวน
 แคน เป็นคำทับศัพท์หมายถึง กระป๋อง เช่น โค้กแคน
# วอลรัส
วอลรัส  เป็นสัตว์เลี้ยงลูกด้วยนมชนิดเดียวในวงศ์ Odobenidae และสกุล Odobenus อาศัยอยู่แถบขั้วโลกเหนือ รูปร่างคล้ายสิงโตทะเล แต่ตัวใหญ่กว่ามากและมีเขี้ยวยาว วอลรัสเพศผู้โตเต็มวัยอาจมีน้ำหนักได้มากถึง 2,000 กิโลกรัม และมีอายุยืนถึง 20-30 ปี

วอลรัสมีความสำคัญต่อชนพื้นเมืองที่อาศัยในเขตอาร์กติก การล่าวอลรัสในช่วงศตวรรษที่ 19-20 ส่งผลให้จำนวนวอลรัสลดลง

 ชื่อ 
คำว่า "วอลรัส" ในภาษาไทยถูกบัญญัติโดยทอลคีน ซึ่งแปลว่าปลาปลาวาฬบวกกับม้า ในภาษาในทวีปเอเชียอื่น ๆ วอลรัสมักมีการเปรียบเทียบกับช้าง เช่น ในกลุ่มภาษาจีนและภาษาเวียดนามที่เรียกวอลรัสมีความหมายตรงตัวว่า "ช้างทะเล" (海象; Hải tượng)

 วอลรัสในประเทศไทย 
ในประเทศไทยสามารถหาชมวอลรัสได้ที่ซาฟารีเวิลด์ โดยนำมาจัดแสดงครั้งแรกในปี พ.ศ.2550https://mgronline.com/travel/detail/9500000016025 และในปี พ.ศ.2563 ได้ให้กำเนิดลูกเป็นครั้งแรก ชื่อว่า นิวนอร์มอล ตามสถานการณ์การแพร่ระบาดของโรคโควิด-19 ในขณะนั้น ซึ่งเป็นลูกวอลรัสที่เกิดเป็นตัวแรกในอาเซียนhttps://mgronline.com/onlinesection/detail/9630000102960

 แหล่งข้อมูลอื่น 

Biologist Tracks Walruses Forced Ashore As Ice Melts – audio report by NPR
Thousands Of Walruses Crowd Ashore Due To Melting Sea Ice – video by National Geographic